*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*179. számú előterjesztés*

Bátaszék Város Önkormányzat Képviselő-testületének 2023. október 25-én

16 órakor megtartandó ülésére

*Természetbeni szociális juttatásokhoz szükséges kötelezettségvállalás jóváhagyása*

|  |
| --- |
| **Előterjesztő:** dr. Bozsolik Róbert polgármester  **Készítette**: Diószeginé Halász Orsolya szociális ügyintéző  Takaróné dr. Mihó Beatrix mb.hatósági irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  Szociális Bizottság 2023.10.24.  Pénzügyi és Gazdasági Bizottság 2023.10.24. |

***Tisztelt Képviselő-testület!***

A szociális támogatások kiemelten fontos területe a rászorulók téli tüzelő támogatása. Sajnos továbbra is csak a kisebb települések kapnak – szociális tűzifa program keretében – állami támogatást; így e program megvalósítása egészében az önkormányzatot terheli.

Az előző télen 2022. szeptember – 2023. március időszakban 151 alkalommal nyújtott tüzelőtámogatást önkormányzatunk. Ebben az időszakban tűzifát is vásároltunk az erdészettől, sőt nagy részben ezzel támogattuk a rászorulókat. A tűzifa beszerzése, tárolása, kiszállítása sokkal költségesebb és nehézkesebb volt, mint ahogy arra korábban számítottunk és láthatjuk, hogy ez a tendencia tovább folytatódik. A logisztika is jóval nagyobb erőforrást igényel, mint a brikett esetében.

Az önkormányzat 2023. évi költségvetésében 4.500.000,-Ft keretösszeget tervezett a tüzelőre, ebből már vásároltunk 21.000 kg brikettet, melynek költsége 3.467.100.-forint volt, így a keretösszegből **még 1.032.900.-forint felhasználható.**

Mivel a brikett könnyen kezelhető és tárolható, száraz, feldolgozást nem igényel, és azonnal felhasználható, így teljesen egyértelmű lehet számunkra, hogy az idei évben a teljes tüzelőtámogatást brikett formájában biztosítsuk.

Továbbra is fontosnak tartjuk, hogy a támogatást lehetőleg természetben nyújtsuk ne pénzben a rászorulók számára. Az árak szinte biztosan nem fognak csökkenni, sajnos inkább további drágulásra számíthatunk, ezért kértünk ajánlatot most még brikettre, amivel reményeink szerint jelenleg még egy nagyobb mennyiséget tudunk beszerezni a rendelkezésre álló forrásból.

Az önkormányzat 3 vállalkozótól/vállalattól kért be ajánlatot 5000 kg brikettre. A beérkezett 2 ajánlat az előterjesztés mellékleteként látható.

**BRIKETT:**

|  |  |  |  |  |  |  |
| --- | --- | --- | --- | --- | --- | --- |
| **ajánlattevő:** | brikett fajtája | mennyiségi egység (zsák, csomag, doboz): | bruttó ár/ mennyiségi egység : | **bruttó ár/kg** | **5.000 kg bruttó ár** | ajánlat érvényessége: |
| **PALA-PET Kft. Bátaszék, Garay u. 72.** | keményfa | 15 kg | 2 175,00 Ft | **145 Ft** | **725.000 Ft** | 2023.12.15 |
| **FÜDAVANO BT. Bátaszék, Mária u. 18.** | henger kemény tölgy) | 6,5 kg | 1267,5 Ft | **195 Ft** | **975.000 Ft** | 2023.12.31 |

Az ajánlatok szállítási költséget nem tartalmaznak.

Javasoljuk, hogy vásároljon az önkormányzat 5.010 kg brikettet, ez 334 zsák a PALA-PET Kft. ajánlatában, 2175.-Ft/zsák áron **726.450.-Ft értékben**. Ez a mennyiség 10-15 zsák/ háztartás esetében még 25-30 kérelem esetén adható támogatást biztosít majd. A támogatottak a Bát-Kom 2004. Kft.-vel egyeztetve át tudják venni a megítélt brikett támogatást, így helyben történő kiszállítást nem tervezünk.

Kérjük az alábbi határozati javaslat elfogadását:

**H a t á r o z a t i j a v a s l a t :**

**Szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete a 2023. évi szociális célú tüzelő juttatás természetbeni támogatás biztosítása érdekében

1. *a* **PALA-PET KFT.-vel** (7140 Bátaszék, Garay u. 72.) adószám: 29033755-2-17) *5.010 kg brikett vásárlása* *tárgyában* történő szerződéskötést jóváhagyja;
2. a 726.450.,-Ft összegű fedezetet az ellátottak pénzbeli juttatásai (rendkívüli települési támogatás tüzelőre) előirányzat terhére biztosítja;
3. felhatalmazza a város polgármesterét a vállalkozóval kötendő szerződés aláírására.

*Határidő:* 2023. november 15.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* PALA-PET Kft. Bátaszék

Bátaszéki KÖH Hatósági Iroda

Bátaszéki KÖH Pénzügyi Iroda

irattár